
క్షేత్రస్థాయి వాస్తవాలతో పొంతన లేదు ఆర్థిక రంగం మందగమనం ఉత్తదే పెరిగిన పన్ను వసూళ్లే నిదర్శనం పన్నుల వసూళ్లు 14.2 శాతం వృద్ధి పెద్ద నోట్ల రద్దు ఓ చరిత్ర: నోట్ల రద్దుతో జిడిపి డౌన్. పెద్ద సంఖ్యలో ఉద్యోగాల గల్లంతు. ఇది.... మాజీ ప్రధాని మన్మోహన్సింగ్తో సహా ప్రముఖ ఆర్థికవేత్తలు, సిటిగ్రూప్, హెచ్ఎస్బిసి, ఫిచ్, మూడీస్ వంటి అంతర్జాతీయ ఆర్థిక సంస్థలు, రేటింగ్ సంస్థలు, దేశీయ పారిశ్రామిక ఉత్పత్తుల సంఘాల అంచనా. ఆర్థిక మంత్రి జైట్లీ మాత్రం ఇవి పిట్ట కథలని కొట్టేస్తున్నారు. పన్ను వసూళ్లలో దూకుడునే ఆర్థిక వృద్ధిపై నోట్ల రద్దు ప్రభావం లేదనడానికి సాక్ష్యంగా చూపిస్తున్నారు.నోట్ల రద్దుతో జిడిపి డౌన్. పెద్ద సంఖ్యలో ఉద్యోగాల గల్లంతు. ఇది.... మాజీ ప్రధాని మన్మోహన్సింగ్తో సహా ప్రముఖ ఆర్థికవేత్తలు, సిటిగ్రూప్, హెచ్ఎస్బిసి, ఫిచ్, మూడీస్ వంటి అంతర్జాతీయ ఆర్థిక సంస్థలు, రేటింగ్ సంస్థలు, దేశీయ పారిశ్రామిక ఉత్పత్తుల సంఘాల అంచనా. ఆర్థిక మంత్రి జైట్లీ మాత్రం ఇవి పిట్ట కథలని కొట్టేస్తున్నారు. పన్ను వసూళ్లలో దూకుడునే ఆర్థిక వృద్ధిపై నోట్ల రద్దు ప్రభావం లేదనడానికి సాక్ష్యంగా చూపిస్తున్నారు.న్యూఢిల్లీ: పెద్ద నోట్ల రద్దు వల్ల ఆర్థికరంగ పురోగతి మందగించిందన్న వాదనలను ఆర్థిక మంత్రి అరుణ్ జైట్లీ ఖండించారు. డిసెంబర్లో భారీగా పెరిగిన పరోక్ష పన్నుల రాబడే ఇందుకు నిదర్శనమని ఆయన అన్నారు. ఉత్పత్తుల రంగంలో వృద్ధి కారణంగా ఎక్సైజ్ పన్నుల రాబడి పెరగడంతో డిసెంబర్లో పరోక్ష పన్నుల వసూళ్లలో 14.2 శాతం వృద్ధి ఉన్నట్టు ఆర్థిక మంత్రి వివరించారు. పెద్ద నోట్ల రద్దు ఆర్థిక వృద్ధిని దెబ్బతీసిందన్న విమర్శలను ఆయన పూర్వపక్షం చేశారు. ఇవి కేవలం కొందరి స్వకపోల కల్పితమని వ్యాఖ్యానించారు. పెద్ద నోట్ల రద్దు తర్వాత దేశవ్యాప్తంగా డిసెంబర్లో తీవ్రమైన నగదు కొరత ఏర్పడింది. అయినప్పటికీ ఎక్సైజ్ సుంకం వసూళ్లు సుమారు 31.6 శాతం, సర్వీసు టాక్స్ వసూళ్లు 12.4 శాతం వృద్ధి చెందాయి. బంగారం దిగుమతులు భారీగా పడిపోవడంతో కస్టమ్స్ వసూళ్లు మాత్రం 6.3 శాతం మేర తిరోగమించాయి.ఈ ఒక్క నెల రాబడులే, పెద్ద నోట్ల రద్దు ఆర్థిక రంగంపై ప్రతికూల ప్రభావం చూపలేదనడానికి రుజువని ఆర్థిక మంత్రి ప్రకటించారు. పెద్ద నోట్ల రద్దుతో భారీగా ఉద్యోగాలు గల్లంతైనట్టుగా వచ్చిన వార్తల గురించి ప్రస్తావించగా, ఇవన్నీ క్షేత్రస్థాయి వాస్తవాలతో సంబంధంలేని పిట్ట కథలని జైట్లీ కొట్టివేశారు. ఆర్థిక వృద్ధి లెక్కలు వ్యక్తుల స్వకపోల కల్పితాలపై ఆధారపడి ఉండవనీ, గణాంకాలు, పన్నుల వివరాలును బట్టి అంచనావేస్తారని ఆయన చెప్పారు. కేవలం డిసెంబర్లోనే ఎక్సైజ్ సుంగం వసూళ్లు 36 వేల కోట్ల రూపాయలు (31 శాతం వృద్ధి), సర్వీస్ టాక్స్ వసూళ్లు 23 వేల కోట్ల రూపాయలు (12 శాతం వృద్ధి) ఉన్నట్టు ఆయన తెలియజేశారు. కస్టమ్స్తో సహా మొత్తం పరోక్ష పన్నుల వసూలు డిసెంబర్లో 76 కోట్ల రూపాయలకు చేరినట్టు తెలిపారు. ఏ విభాగంలో ఎంత ? గత తొమ్మిది నెలల్లో ఎక్సైజ్ వసూళ్లు 43 శాతం వృద్ధితో 2.79 లక్షల కోట్ల రూపాయలకుచేరాయి. సర్వీసు టాక్స్ వసూళ్లు 23.9 శాతం వృద్ధితో 1.83 లక్షల కోట్ల రూపాయలను తాకాయి. కస్టమ్స్ సుంకాలు మాత్రం 4.1 శాతం వృద్ధితో 1.67 లక్షల కోట్ల రూపాయలకు పరిమితమయ్యాయి. పన్నుల వసూళ్లు ఇంత దూకుడుగా ఉన్నప్పుడు సెంట్రల్ స్టాటిస్టిక్స్ ఆర్గనైజేషన్ (సిఎ్సఒ) ఈ ఏడాది జిడిపి వృద్ధి రేటు కేవలం 7.1 శాతం మాత్రమే ఉంటుందని అంచనావేయడంలో ఔచిత్యం ఏమిటీ? ఇదే ప్రశ్న జైట్లీని అడగడంతో, ఆర్థిక వృద్ధికి సంబంధించి ప్రస్తుతమున్నవి ముందస్తు అంచనాలు మాత్రమే అని చెప్పారు. పెద్ద నోట్ల రద్దు వల్ల నవంబర్, డిసెంబర్లో ఆర్థిక రంగం తిరోగమించిందంటూ పెద్ద ఎత్తున విమర్శలు రావడం, ప్రజల్లోనూ దీనిపై చర్చ జరుగుతున్న నేపథ్యంలో... పన్నుల వసూళ్ల వివరాలకు ప్రాధాన్యత ఏర్పడిందని ఆయన చెప్పారు.జిడిపి గణాంకాల విషయంలో తుది వివరాలు రాకుండా మాట్లాడటం సబబుకాదని చెప్పారు. ప్రత్యక్ష పన్నుల వసూళ్లు కూడా ప్రోత్సాహకరంగానే ఉన్నాయని అన్నారు. కార్పొరేట్ ఆదాయం పన్నుల్లో స్థూల వృద్ధి 10.7 శాతం , వ్యక్తిగత ఆదాయం పన్నుల్లో 21.7 శాతం వృద్ధి ఉన్నట్టు వివరించారు.జిడిపికి దెబ్బ : మన్మోహన్సింగ్ పెద్ద నోట్ల రద్దు ప్రతికూల ప్రభావం జిడిపిపై తీవ్రస్థాయిలోనే ఉంటుందని మాజీ ప్రధాని, ప్రముఖ ఆర్థికవేత్త మన్మోహన్సింగ్ తెలిపారు. పంజాబ్ ఎన్నికలకు సంబంధించి కాంగ్రెస్ మానిఫెస్టోను ఆయన విడుదల చేశారు. పెద్ద నోట్ల రద్దు ఆర్థిక వృద్ధిని తీవ్రంగా ప్రభావితం చేస్తుందని తాను పార్లమెంట్లోనే చెప్పానని, దానినే తదనాంతర పరిణామాలు కూడా రుజువుచేస్తున్నాయని మన్మోహన్ అన్నారు. నోట్ల రద్దు నిర్ణయం వల్ల జిడిపి కనీసం రెండు శాతం మేర తగ్గుతుందని మన్మోహన్ అంచనావేసిన విషయం తెలిసిందే. రెండు శాతం కూడా కనీస అంచనా అని అంతకంటే ఎక్కువే జిడిపి దెబ్బతినే అవకాశం ఉందని ఆయన చెప్పారు. పెద్ద నోట్ల రద్దు ప్రభావం ఆర్థికరంగంపై ఏమాత్రం లేదని ఆర్థిక మంత్రి జైట్లీ మాత్రం గట్టిగా చెబుతున్నారు. నవంబర్, డిసెంబర్ నెలల్లో ప్రత్యక్ష, పరోక్ష పన్నుల్లో వృద్ధిని సాక్ష్యంగా చూపిస్తున్నారు.

kshetrasthaayi vaastavaalatoe pontana ledu aardhika rangam mandagamanam uttade perigina pannu vasoolle nidarsanam pannula vasoollu 14.2 saatam vruddhi pedda notla raddu oo charitra: notla raddutho jidipi doun. pedda sankhyalo udyogaala gallanthu. idhi.... maji pradhaani manmohansingto sahaa pramukha aardhikavettalu, citigroop, hechsbisi, fitch, moodies vanti antarjaatiiya aardhika samsthalu, rating samsthalu, desheeya paarisraamika utpattula sanghaala anchana. aardhika mantri jaitley maatram ivi pitta kathalani kottestunnaru. pannu vasoollalo dookudune aardhika vruddhipai notla raddu prabhaavam ledanadaaniki saakshyamgaa chuupistunnaaru.notla raddutho jidipi doun. pedda sankhyalo udyogaala gallanthu. idhi.... maji pradhaani manmohansingto sahaa pramukha aardhikavettalu, citigroop, hechsbisi, fitch, moodies vanti antarjaatiiya aardhika samsthalu, rating samsthalu, desheeya paarisraamika utpattula sanghaala anchana. aardhika mantri jaitley maatram ivi pitta kathalani kottestunnaru. pannu vasoollalo dookudune aardhika vruddhipai notla raddu prabhaavam ledanadaaniki saakshyamgaa chuupistunnaaru.newdhilly: pedda notla raddu valla aardhikaranga purogati mandaginchindanna vaadanalanu aardhika mantri arun jaitley khandinchaaru. decemberlo bhariga perigina paroksha pannula rabade induku nidarsanamani aayana annaru. utpattula rangamlo vruddhi kaaranamgaa exise pannula rabadi peragadamtho decemberlo paroksha pannula vasoollalo 14.2 saatam vruddhi unnattu aardhika mantri vivarinchaaru. pedda notla raddu aardhika vruddhini debbateesindanna vimarsalanu aayana poorvapaksham chesaru. ivi kevalam kondari swakapola kalpitamani vyaakhyaaninchaaru. pedda notla raddu tarvaata desavyaaptamgaa decemberlo teevramaina nagadu korata erpadindi. ayinappatiki exise sunkam vasoollu sumaru 31.6 saatam, sarveesu tax vasoollu 12.4 saatam vruddhi chendaayi. bangaram digumatulu bhariga padipovadamtho customs vasoollu maatram 6.3 saatam mera tirogaminchaayi.ee okka nela rabadule, pedda notla raddu aardhika rangampai pratikuula prabhaavam chuupaleedanadaaniki rujuvani aardhika mantri prakatinchaaru. pedda notla raddutho bhariga udyogaalu gallantainattugaa vachina vaartala gurinchi prastaavinchagaa, ivannee kshetrasthaayi vaastavaalatoe sambandhamleni pitta kathalani jaitley kottivesaaru. aardhika vruddhi lekkalu vyaktula swakapola kalpitaalapai aadhaarapadi undavanee, ganaankaalu, pannula vivaraalunu batti anchanaavestaarani aayana cheppaaru. kevalam decemberlone exise sungam vasoollu 36 vela kotla roopaayalu (31 saatam vruddhi), survies tax vasoollu 23 vela kotla roopaayalu (12 saatam vruddhi) unnattu aayana teliyajesaaru. kastamsto sahaa mottam paroksha pannula vasulu decemberlo 76 kotla roopaayalaku cherinattu telipaaru. e vibhaagamlo entha ? gatha tommidi nelallo exise vasoollu 43 saatam vruddhitho 2.79 lakshala kotla roopaayalakucheraayi. sarveesu tax vasoollu 23.9 saatam vruddhitho 1.83 lakshala kotla roopaayalanu taakaayi. customs sunkaalu maatram 4.1 saatam vruddhitho 1.67 lakshala kotla roopaayalaku parimitamayyaayi. pannula vasoollu inta dookudugaa unnappudu central statistics arganisation (csa) ee edaadi jidipi vruddhi retu kevalam 7.1 saatam matrame untundani anchanaaveyadamlo auchityam amity? ide prasna jaitleeni adagadamtho, aardhika vruddhiki sambandhinchi prastutamunnavi mundastu anchanaalu matrame ani cheppaaru. pedda notla raddu valla navambar, decemberlo aardhika rangam tirogaminchindantu pedda ettuna vimarsalu ravadam, prajalloonuu deenipai charcha jarugutunna nepathyamlo... pannula vasoolla vivaraalaku praadhaanyata erpadindani aayana cheppaaru.jidipi ganankala vishayamlo tudi vivaraalu rakunda matladatam sababukaadani cheppaaru. pratyaksha pannula vasoollu kuudaa prothsaahakaramgaane unnaayani annaru. carporate aadaayam pannullo sthoola vruddhi 10.7 saatam , vyaktigata aadaayam pannullo 21.7 saatam vruddhi unnattu vivarinchaaru.jidipiki debba : manmohansing pedda notla raddu pratikuula prabhaavam jidipipai teevrasthaayilone untundani maji pradhaani, pramukha aardhikavetta manmohansing telipaaru. panjab ennikalaku sambandhinchi congress manifestonu aayana vidudala chesaru. pedda notla raddu aardhika vruddhini teevramgaa prabhaavitam chestundani taanu paarlamentlone cheppaanani, daanine tadanantara parinaamaalu kuudaa rujuvuchestunnaayani manmohan annaru. notla raddu nirnayam valla jidipi kaneesam rendu saatam mera taggutundani manmohan anchanaavesina vishayam telisinde. rendu saatam kuudaa kaneesa anchana ani antakante ekkuve jidipi debbatine avakaasam undani aayana cheppaaru. pedda notla raddu prabhaavam aardhikarangampai ematram ledani aardhika mantri jaitley maatram gattigaa chebutunnaru. navambar, dissember nelallo pratyaksha, paroksha pannullo vruddhini saakshyamgaa chuupistunnaaru.